JUMAL KÕNELEB
Tere jälle!
Meil on palutud rääkida laste kasvatusest.
Tahamegi sellest täna rääkida.
Lastekavatus on meile tuttav.
Meil omal on kolm last, kuid see on eriti südamelähedane,
kuna Issand on kutsunud meid tööle laste ja noortega.
Meil on kristlik lasteaed, kool ja huvikool.
Tegeleme lastega igal päeval.
See teema on meile tähtis.
Teisalt teame omast kogemusest, et see teema on paras väljakutse.
Me pole muidugi seisukohal, et oleme täiuslikud vanemad,
kuid et meil on täiuslik super Isa, kes tahab meid selles vallas aidata.
Lastest ja lastekasvatusest rääkimine on päris õrn teema.
Mingil määral teeb see teema iga lapsevanema südamele haiget.
Sellest võib olla raske rääkida.
Lapsed on meie elus üks tähtsamaid teemasid.
See on nii südamelähedane, isiklik ja väga oluline teema.
Räägime lastekasvatusest nüüd siin Jumala palge ees.
Kohe tuleb välja see, et ma olen ebapädev.
Kas sa polegi täiuslik?
Me ei saa ju siis seda saadet teha!
Tühistame selle eelneva repliigi ja räägime millestki muust!
Mina arvasin, et me teame sellest kõike.
Võib-olla mõni televaatajatest on täiuslik lapsevanem.
Meie oleme küll psühholoogid, oleme ka seda teemat õppinud,
ning lisaks oleme teinud ka väga palju lastega tööd,
kuid miks me siis pole ikka veel täiuslikuks saanud?
Võib-olla tuleneb see sellest, et lapsed on nii elavad ja muutuvad
ning olukorrad nendega on samasuguse iseloomuga.
Lapse elu ei saa kontrollida.
Mina pole sellist pulti leidnud,
millega panna last pausile või täitma minu korraldusi
ja panna lapsi teatud viisil reageerima.
Lapsed on nagu täiesti omas maailmas.
Siiski seda üksinda vedades võib see koorem olla väga suur.
Meid on kaks, aga ikkagi teeb teema vahel südamele valu.
Aga Issand.. - Hea, et lisasid selle sõna.
Aga Issand..
Pean tänama Jumalat, et oleme saanud Teda tundma õppida!
Ta on mind selles valdkonnas tohutult palju aidanud.
Saad täna teada vähemalt seda, et ka selles valdkonnas Ta aitab.
Keegi on targalt öelnud:
"ühe lapse kasvatamiseks on vaja tervet küla."
Vanaaegne külaühiskond oligi ilmselt lapse jaoks suurepärane.
Vanavanemad ja tädid-onud on olnud külaelus pere lähedal.
Lapsekasvatus polnud kahe, ammugi mitte ühe inimese ülesanne.
Tänapäeval on palju üksikvanemaid.
Meie koolis on üksikvanematega lapsi ja see koorem on päris raske.
Selleski osas on hea meeles pidada,
et Jeesusesse uskudes pole sa mitte kunagi üksi!
Me ei räägi siin sellest seetõttu, et oleme suured asjatundjad,
vaid kuna see teema on meil südamel.
Jumal kutsus meid töötama just lastega
ja võime otse öelda, et meile meeldivad lapsed.
Ma naudin seda igal päeval.
Meie omad lapsed on peagi nn "pesast välja lennanud",
aga koolis on meil toredad pisikesed lasteaialapsed.
Mina ise olen viienda ja kuuenda klassi klassijuhataja.
Lastega on imetore koos olla.
Vahel on see ka paras väljakutse.
Joy ütles, et lapsi ei saa kontrollida.
Piirid tuleb küll paika panna, aga nad on väga spontaansed.
Nad mängivad siiralt ja elavad just käesolevas hetkes.
Selles on midagi suurepärast.
Just sellepärast see mulle meeldib.
Tahame seda asja nüüd esile tõsta.
Tõsta seda Issanda palge ette.
Tahame näidata Jumalale oma südant selles olukorras.
Imeline on teada, et tohime avada oma südame Jumalale
ja näidata Talle asju, mis on meie jaoks keerulised,
mis esitavad väljakutseid ja milles tunneme end puudulikuna,
või et me ei oska ega tea, mida peaksime ette võtma.
Me tohime näidata seda Temale,
saame tuua ja avada selle siin, Tema palge ees.
Ta tuleb sinna olukorda ja aitab.
Psalm 91:1 ütleb nii:
"Kes Kõigekõrgema kaitse all elab ja alati Kõigeväelise varju all viibib,
see ütleb Issandale: "Sina oled mu varjupaik
ja mu kindel mäelinnus, mu Jumal, kelle peale ma loodan!"
Ka selles valdkonnas on Ta meie kaitse ja mäelinnus.
Ta on Jumal, kelle peale me saame loota.
Salm 4 jätkab: "Oma tiivasulgedega kaitseb ta mind.."
Oma tiivasulgedega kaitseb Ta mind, meie pere ja lapsi.
Tema tiibade all ma leian varju, tema tõde on kilp ja kaitsevall.
Tema on meie üleloomulik kaitse.
See kaitse on nagu soomusrüü, mis kaitseb üleni neljast küljest.
Samuti ka alt poolt! - Nagu me oleksime kuvöösis.
Kui oleme Kristuses, oleme kogu perega kaitstud.
Oleme kui jumaliku, nähtamatu kaitsva kuvöösi sees.
Seda on väga lohutav teada.
Psalm 46:2: "Jumal on meie varjupaik ja tugevus,
meie abimees kitsikuses ja kergesti leitav.
Sellepärast me ei karda,
kui maa liiguks asemelt ja mäed kõiguksid merede põhjas."
Vahel võib laste teemal tunduda
nagu mäed väriseksid, maa liiguks ja mäed vajuks merre.
"Möllaku ja vahutagu tema veed, värisegu mäed tema ülevusest!
Jõgi oma harudega rõõmustab Jumala linna
ja Kõigekõrgema pühi elamuid.
Jumal on tema keskel, ei ta kõigu; Jumal aitab teda hommiku koites.
Paganad möllasid, kuningriigid kõikusid.
Kui ta tegi häält, siis vabises maa.
Vägede Issand on meiega,
Jaakobi Jumal on meile kindlaks kaitseks."
Lõpus on tore sõna "Sela", mis tähendab "mõtle selle üle!"
Mõtle selle peale, et Ta on meiega,
ükskõik, kuidas kõik meie ümber kõigub ja vajub.
Tema on ikkagi siin.
Lastekasvatusest mõeldes teame me ka psühholoogidena
ja tänapäeval teadusena psühholoogia tunnistab seda,
et laps vajab kõige rohkem armastust.
Psühholoogias ei kasutata sõna "armastus" vaid "lähedussuhe".
Sellega mõeldakse tegelikult täpselt sama asja.
Laps vajab lähedust vanemaga, et tekiks turvaline lähedussuhe.
Võiks teisiti öelda, et südamed ühinevad.
Väike laps vajab lihtsalt sülesolemist ja lähedust.
Psühholoogia diplomitööd tehes küsisin oma juhendaja käest:
"Kas siin on tegelikult juttu armastusest?"
Ta vastas: "Jah, aga lähedussuhe on akadeemilises keeles parem."
Iga laps vajab armastust.
Iga laps on piiritult väärtuslik, kui mõistetamatu loomise ime.
Piibel ütleb, et lapsed on Jumala imed.
Sellised imed antakse meile,
et me nende eest hoolitseks ja neid kasvataks.
Tean omast käest, et see on päris karm ülesanne.
Üldse aspekt, et Jumal annab lapse meile.
Ometi on oluline teada,
et Jumal teab, mida Ta teeb, kui Ta annab lapse meile.
Ükski laps pole juhus.
Iga laps on Jumala looming, kellel on kindel eesmärk.
Juhul kui oled lapsevanem, oled peagi selleks saamas
või unistad vanemaks saamisest, siis võid uskuda, et Ta annab
ka jõu selle ülesande täitmiseks ning lapsevanemaks olemiseks.
Mäletan seda aega, kui saime esimese lapse.
Pidin läbima mitmeid etappe ja mõtlema oma isaduse üle.
Sel ajal polnud mingeid kursuseid, kuid isadusekursus oleks abiks olnud.
Praegu on selliseid kursuseid ja neis oleks kasulik osaleda.
Lapsevanemaks olemist ei saa siiski õppida,
vaid vanemaks saadakse.
Ühel päeval sai meist perekond.
Saime oma esimese poja ja pidime oskama õigesti tegutsema.
See oli päris karm.
Psalm 139:1:
"Issand, sa uurid mind läbi ja tunned mind.
Sina tead, millal ma maha istun ja millal ma tõusen;
sa mõistad kaugelt ära mu mõtted.
Sa mõõdad ära mu käimise ja mu pikaliolemise,
ja kõik mu teed on sulle tuttavad."
Ka selles asjas on meie mõtted, teed ja valupunktid Talle tuttavad.
Ka meie laste mõtted ja teed on Temale täielikult tuttavad.
"Sõna ei ole veel mu keelel,
kui ennäe - sina, Issand, tead selle kõik ära.
Tagant ja eest sa ümbritsed mind ja paned oma pihu mu peale."
Teises tõlkes: "paned õnnistava käe minu peale.."
Tema käsi on abistav ja tugev.
See tundmine on minule imeline,
see on liiga kõrge, et saaksin sellest jagu.
Kuhu ma võiksin minna su Vaimu eest?
Kuhu ma põgeneksin su palge eest?
Kui ma astuksin taevasse, siis oled sina seal;
kui ma teeksin endale aseme surmavalda,
vaata, sina oled seal!"
Kuigi tahaks mõnikord põgeneda ja tuleb mõte minna peitu,
tunned, et ei oska midagi, siis ka seal on Issand meiega koos.
"Kui ma võtaksin koidutiivad
ja asuksin elama viimse mere äärde, siis sealgi su käsi juhataks mind
ja su parem käsi haaraks minust kinni."
See on imeline!
"Sest sina valmistasid mu neerud ja kudusid mind mu ema ihus.
Ma tänan sind, et olen nii kardetavalt imeliselt loodud.
Imelised on sinu teod, seda tunneb mu hing hästi."
Imeline on teada, et Ta on meile nii lähedal.
Ta tunneb meid nii hästi.
Seda on oluline lapsevanemaks saades mõista.
Kui unistad saada lapsevanemaks või oled selleks juba saanud,
siis on imeline teada, et Jumal on armastus.
Meie ei ole seda.
Ma ei tea sinu kohta, aga kui sain teada,
et meist saab pere ja mina saan peagi isaks,
siis mõtlesin palju oma isast ja oma perekonnast.
Mõtlesin tunnete tasandil, kuidas ma sellega toime tulen.
Meil on need eeldused, millega oleme siia ilma tulnud.
Meie vanemad on teinud oma töö nii hästi-halvasti kui suutsid.
Sealt oleme saanud oskusi või on jäänud need saamata.
Võid tunda, et pole üldse mingeid oskusi.
Tahaks, nagu Joy ütles, parema meelega põgeneda.
Vastutus tundub üleliia suurena.
Ei taha isegi last sülle võtta, sest ei oska mitte midagi teha.
Pidin analüüsima oma suhet isaga.
Tahaksin seda teiega jagada, sest õppisin sellest päris palju.
Kui olin isaks saamas, hakkasin taga igatsema oma isa.
Mõtlesin, et ma pole veel valmis isaks saama.
Vajasin oma isa lähedust ja tundsin, et ma ei taha seda.
Ma polnud valmis selleks, kuid olin siiski sundolukorras.
Märkasin omas südames kibedust ja pettumust oma isa suhtes.
Pidin neid asju korraldama.
Mul oli hea isa.
Mäletad ju ka, et ta oli hea?
Harvaesinev isa, kes on mind ka süles hoidnud,
mis on üsnagi tavatu Soome kultuuriruumis.
See pole tavaline, et isa võtab poisi sülle
ja näitab oma armastust konkreetsel viisil välja.
Ikkagi oli jäi pettunud ja kibe tunne, sest tahtsin enamat.
Oleksin soovinud, et ta oleks
näidanud üles suuremat huvi ja teinud minust rohkem välja.
Pidin neid asju endas klaarima.
Ühel hetkel ma sain usklikuks.
Üks asi viis teiseni ja leidsin Taevase Isa armastuse.
Selles oli võti minu elu jaoks.
Jumal hakkas mulle näitama, et nõuan oma isalt täiuslikkust.
Usun, et me kõik igatseme, et meie vanemad oleks täiuslikud.
Igatseme täiuslikke emasid ja isasid.
Julgen aga väita, et keegi meist ei ole täiuslik.
Ometi lapsena igatseme tingimusteta täiuslikku armastust.
Jumal on pannud meisse selle igatsuse.
Ükski laps ei saa ilma armastuseta hakkama.
Nad ei kasva ilma armastuseta.
Püha Vaim näitas mulle, et nii kaua kui ma igatsen seda
ja nõuan ning ootan seda oma isalt, siis on mu süda selle küljes kinni.
Püüan saada oma isalt armastust, mida võin saada üksnes Jumalalt.
Mu süda ei otsi seda Temalt.
Ei otsi seda Temalt, kes võib ainsana seda vajadust täita.
Seda nähes mõistsin esmalt, et mu isa on oma kasvatuse "ohver".
Minu isa tuli perest, kus tema isal oli kogu aeg kiire.
Ta hakkas lastega suhtlema, kui need olid 13-15aastased.
Ta sai siis nendega asjalikke vestlusi pidada.
Enne seda polnud tal oma isaga eriti mingit kontakti.
Selline oli minu isa taust.
Mõistsin seda ja tundsin, et mul tuleb oma isa vabaks lasta.
Pean andestama oma isale tema oskamatuse.
Ta ei saanud teha enamat, kui seda, mida ta suutis.
Olin valmis seda tegema ja täielikult isale andestama:
"Isa, sa tegid oma parima. Vabastan sind oma nõudmistest.
Annan sulle andeks ja vabastan oma nõudmistest.
Ma ei otsi enam sinult isaksolemises täiuslikkust.
Võid olla täielikult vaba. Annan sind täielikult Jumalale üle!"
Minu süda sai siis vabaks.
Sain vabaduse, et vastu võtta Taevaselt Isalt armastust.
Mu süda oli korraga avatud Tema suunas.
Jumal tegi seda, mida olin igatsenud.
Ta täitis mind isaliku armastusega.
Oh sa poiss. - See on täiuslik armastus.
See on tingimusteta armastus. - Täiuslik, selles ei ole pimedust.
Tema on armastus.
Mäletan seda tunnet, kui kogesin Isa armastust.
See täitis mind ja ma olin looteasendis põrandal kägaras.
Nautisin seda, et võin olla Tema laps.
Ma naudin seda siiamaani.
Ma olen ikka veel Tema laps.
Ma saan alati Tema laps olema.
Ma ei taha sellest välja kasvada.
Tundsin, et olen saanud selle, mille järele olen igatsenud.
Tahan sind julgustada, et Jumal tahab täita ka sind
isa või ema armastusega, kõige sellega, mida vajad.
Võtmeküsimus on see, et me ei otsiks seda enam mujalt.
Näiteks inimestelt.
Andestame ja laseme vabaks need, kellelt oleme seda otsinud.
See on tõeliselt vabastav.
See on nagu projekt, mida osad suudavad ilma Issandata.
Mina ei oleks kindlasti ilma Jumalata suutnud seda teha.
Imeline on, et lapsevanemana võime vajada lapsevanemat.
Vajame Jumalat.
Tema on meie kõigi Isa, kes ei muutu mitte kunagi.
Tal pole mõni päev liiga kiire.
Ta huvitub ega ole vihane või ärritunud.
Kui õpid Jumalat tundma, siis näed, et Ta on alati hea.
Tal on alati aega, jõuab alati ning on tulvil armu ja armastust.
Sul on siis jõuallikas.
Ole mees või naine, ema või isa.
Saad sel hetkel allika, mis pulbitseb igikestvat vett.
See allikas on alati su elus ja võid selle juurde alati minna.
Võid tankida ennast ja saada jõudu argipäeva jaoks.
Sa ei pea olema enam üksi, sest Tema ei jäta meid kunagi.
Minul polnud sellist isa, kes oleks süles hoidnud.
Millegipärast mulle ei antud kaasa tarkust, jõudu, ega armastustki.
Mulle ei antud kannatlikkust ega psüühilist jõutagavara.
Räägin ühe saladuse.
Oleme rääkinud palju imedest, mida Jumal on teinud meie eludes.
Siiski on see valdkond,
milles on Ta mind tõesti igal päeval konkreetselt aidanud.
Ma sõltusin täielikult Temast lastekasvatuse argipäevaküsimustes.
Hoidsin Temast nagu uppuja argipäeva asjatoimetustel kinni.
Praegugi pean planeerima oma argipäeva ja puhkuseajad nii,
et igal hommikul on vähemalt tund aega koos Temaga olemiseks.
Pärast seda saan minna oma päeva
ja tuua Ta ette ebakindlustunde, kõik hirmud ja oskamatuse.
Piiblis on imeline lubadus:
"otsija leiab ja igale koputajale avatakse!"
Teine tõlge ütleb: "Otsige otsides ja te leiate!
Koputage koputades ja teile avatakse!"
See sünnibki nõnda!
Kiri filiplastele 4:6-7 ütleb:
"Ärge muretsege ühtigi, vaid teie vajadused saagu kõiges
Jumalale teatavaks tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
See juhtub, kui läheme Tema ette kõige raskemate teemadega.
Ta astub sellesse hetke
ja meid täidab Tema rahu, mis on ülem kui kogu mõistmine.
Saan tarkust, olen kaitstud ja saan puuduolevat armastust.
Saan ideid, kuidas tegutseda.
Hirm kaob ja me muutume.
Halleluuja!
Jumal on armastus, vastupidiselt meile.
Kui sa pole varem seda teinud, siis praegu on selleks hea hetk.
kui võitled oma küündimatusega, pettumusega oma vanemates
ning frustratsiooniga selliste asjade pärast,
siis nüüd on sobiv hetk tuua need Issanda ette
ja saada täiesti vabaks või hakata liikuma selles suunas.
Palvetame.
Tänu, Taevaisa, et saame tuua end lapsevanematena Su palge ette!
Tänan, et saame oma vanemad tuua täna Sinule.
Issand, Sina näed meie vanemaid ja me palume täna nende eest
ja anname neile kõik nende patud, ebatäiuslikkuse ja vead andeks.
Lihtsalt anname need kõik andeks.
Isa, tänan, et Sina annad neile kõik andeks!
Tahame nad vabastada kõigist meie nõudmistest,
kõigest mille külge me oleme nendes klammerdunud.
Jeesuse nimel, olgu nad vabad!
Tänu, Isa, et täidad meid kõiki oma armastusega
ja saame tugevaks lapsevanematena Sinu piiritu isaarmastuse kaudu!
Sinu armastusel pole sügavust ega kõrgust, sest see täidab kõike!
Tänu, et Sa kinnitad igaühte meist täna
ja oled meile isaks ja emaks, kelle järele me igatseme!
Tänu, et Sa teed seda, õnnistad ja aitad meid kõiki!
Jeesuse nimel, aamen.
Jumal on mõistetamatult hea.
Piibel lubab, et Tema täidab kõik meie vajadused oma rikkust mööda.
Kui soovid toetada TV7 tööd ja olla õnnistuse kanaliks sellele,
võid helistada numbrile 9001777.
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Ole õnnistatud, Jeesuse nimel.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin